PRITARTA

Visagino savivaldybės tarybos

2021 m. \_\_\_\_\_\_\_ \_\_\_ d. sprendimu Nr. TS-\_

**VIEŠOSIOS ĮSTAIGOS VISAGINO EDUKACIJŲ CENTRO 2020 METŲ**

**VEIKLOS ATASKAITA**

Viešoji įstaiga Visagino edukacijos centras buvo įsteigta Visagino savivaldybės tarybos 2020 m. birželio 30 d. sprendimu Nr. TS-164, Lietuvos Respublikos juridinių asmenų registre įstaiga įregistruota 2020 m. rugsėjo 24 d., savo veiklą pradėjo 2021 m. spalio 1 d.

Adresas: Sedulinos al. 49, Visaginas , LT-31231, tel.: 8 386 746 42, el. paštas: edukacija@vivec.lt

 Pagrindinės veiklos sritys-neformalusis švietimas ir jaunimo veikla. Pagrindinis veiklos tikslas – tenkinti viešuosius interesus, vykdant šią visuomenei naudingą veiklą: vykdyti trumpalaikes neformaliojo švietimo programas, organizuoti atvirą darbą su jaunimu, rengti ir vykdyti edukacines programas, organizuoti vaikų ir jaunimo stovyklas, įgyvendinti projektus, reaguojant į besikeičiančius gyventojų poreikius vykdyti kitas veiklas.

 Edukacijų centras ugdo vaikų ir jaunimo asmenines, kultūrines, edukacines, socialines, profesines kompetencijas, pilietiškumą ir toleranciją, lavina kritinį mąstymą, gebėjimą orientuotis ir prisitaikyti besikeičiančioje visuomenėje per saviraiškos, pažinimo ir lavinimosi poreikių tenkinimą, padeda mažiau galimybių turintiems, ypatingų poreikių, iškritusiems iš švietimo sistemos asmenims prisitaikyti modernėjančioje visuomenėje per neformaliojo švietimo veiklą, sudaro sąlygas ir galimybes vaikams ir jaunimui aktyviai ir įdomiai leisti laisvalaikį pasirenkant prasmingas veiklas, formuoti pramogų kultūrą.

 Finanasavimo šaltiniai: VšĮ Visagino edukacijų centras finanasuojamas Visagino savivaldybės administracijos pagal Savivaldybės biudžeto lėšų naudojimo sutartį.

Visagino savivaldybės administracijos direktoriaus 2020 m. spalio 13 d. įsakymu Nr. ĮV- 136 buvo patvirtinta struktūra ir etatų sąrašas. 2020 m. spalio – gruodžio mėn. VšĮ Visagino edukacijų centre dirbo buvo užimtos šios pareigybės:

|  |  |
| --- | --- |
| **Darbuotojo pareigybės pavadinimas** | **Etatai** |
| L.e. direktoriaus pareigas  | 1 etatas |
| Vyr. buhalteris  | 1 etatas |
| Ūkio padalinio vadovas  | 1 etatas  |
| Metodinio darbo vadovas | 0,25 etato |
| Buhalteris  | 0,5 etato  |
| Raštinės administratorius  | 0,5 etato  |
| Metodininkas | 0,5 etato |
| Metodininkas atviram darbui su jaunimu  | 0,5 etato  |
| Mokytojai | 3,26 |
| Informacinių technologijų eksploatavimo technikas  | 0,25 etato  |
| Informatorius-operatorius  | 1 etatas |
| Budintis  | 1 etatas  |
| Dailidė-stalius | 1 etatas  |
| Valytojos  | 3 etatai  |

**Ugdymo proceso organizavimas.** Nuo 2020 m. spalio 1 d. prasidėjo neformaliojo švietimo programų užsiėmimai. VšĮ Visagino edukacijų centre yra įgyvendinama 21 akredituota vaikų neformaliojo švietimo programa. 13 programų yra finansuojama valstybės/ savivaldybės biudžeto lėšomis, 8 programos finansuojamos neformaliojo švietimo krepšelio lėšomis, vykdant projektą „Neformaliojo vaikų švietimo paslaugų plėtra“. Visos programos yra akredituotos ir įrašytos į Kvalifikacijos tobulinimo programų ir renginių registrą (KTPRR). Visagino edukacijų centro trumpalaikėse neformaliojo švietimo programose dalyvavo 348 sutartiniai ugdytiniai.

|  |  |
| --- | --- |
| **Trumpalaikės programos pavadinimas** | **Grupių skaičius** |
| Anglų kalbos kursai „Hello“ | 3 grupės |
| Anglų kalbos kursai | 6 grupės |
| Architektūros studija „Arch“, | 1 grupė  |
| Studija „Muzikinė logoritmika“, | 3 grupės  |
| Dailiosios mankštos studija „Harmonija“ | 1 grupė |
| Meno studija „Pieštukai“ | 1 grupė |
| Šachmatų studija, | 3 grupės |
| Sporto klubas „Fitnes“ | 2 grupės |
| Studija „Mokomės žaisdami“ | 3 grupės |
| Kulinarijos studija | 1 grupė |
| Vokalo studija „Domisolė“ | 2 grupės |
| Meno studija „Indigo“ | 2 grupės |
| Vaizduojamojo meno studija „Atspindys“ | 1 grupė  |
| **Iš viso:**  | **29 grupės** |

Taip pat nuo 2020 m. spalio 1 d. buvo vykdomos 8 vaikų neformaliojo švietimo programos, finansuojamos NVŠ tikslinėmis valstybės/Europos Sąjungos lėšomis. Jose dalyvavo 98 ugdytiniai.

|  |  |
| --- | --- |
| **Programų pavadinimas**  | **Grupių skaičius** |
| „Žiniukų klubas“ | 1 grupė  |
| „Baltasis karalius“ | 1 grupė |
| „Pažinks savo kraštą“ | 1 grupė |
| „Tautinis kulinarinis paveldas“ | 1 grupė  |
| „Sėkmės trajektorija“ (baigėsi 2020-12-31) | 1 grupė |
| „Verslumo mokykla“ (baigėsi 2020-12-31) | 1 grupė |
| „Jaunimo lyderystės studija“ (baigėsi 2020-12-31) | 1 grupė |
| „Architektūros ir meno istorija“(baigėsi 2020-12-31) | 1 grupė |
| **Iš viso** | **8 grupės** |

**Ugdymo proceso organizavimas nuotoliniu būdu:** nuo 2020 m. lapkričio 7 d. ugdymo procesas VšĮ Visagino edukacijų centre buvo organizuojamas nuotoliniu būdu, vadovaujantis 2020 m. lapkričio 4 d. Lietuvos Repsublikos Vyriausybės nutarimu  Nr. 1226 "Dėl karantino Lietuvos Respublikos teritorijoje paskelbimo".

**Atviros jaunimo erdvės veiklos organizavimas** Jaunimo centre vykdomas atviras darbas su jaunimu. Čia sudarytos sąlygos mažiau galimybių turinčiam jaunimui rinktis, bendrauti, diskutuoti, inicijuoti bei organizuoti renginius ir kitas patrauklias veiklas. Darbui su jaunimu skirtas 0,5 metodininko atviram darbui su jaunimu pareigybės dydis.

2020 m. spalio – gruodžio mėn. buvo įgyvendinama Visagino savivaldybės administracijos lėšomis finansuojamą socializacijos programa „Jaunimo lyderystės kelias“. Projekto tikslas – gilinti jaunuolių žinias apie lyderystę bei padėti jaunumui įgyvendinti jų idėjas ir atrasti savo kelią. Siekiant viešinti informaciją apie vykdomą veiklą atviroje jaunimo erdvėje, buvo sukurta socialinė grupė „Facebook“ paskyroje jaunimui ([VšĮ Visagino edukacijų centras - Atvira jaunimo erdvė](https://www.facebook.com/visaginoaje/?__cft__%5b0%5d=AZWTuJyzu4hNS1hOj_3C9otvEBNE_r9cUyXkClrM2n9dM1F9EAqG_z9tZq9XQg4tlyg4fHvfQkEI9RH_reWYLmWjiXeAFtBDYaJITKwtv2LPsu6eRJLxHWaOksvuswG7zvaSNHRDR271ShIMc-Jebcgz&__tn__=-UC%2CP-R)). 2020 m. lapkričio mėn. buvo organizuotas išmanusis teisinių konkursas „Žinau savo teises“. LR Teisingumo ministerija padovanojo VšĮ Visagino edukacijų centrui stendą su planšete, kuriame galima varžytis išmaniajame teisinių konkurse ir moksleiviams, ir suaugusiems „Žinau savo teises“. Stendas pastatytas Atviroje jaunimo erdvėje. Dėl paskelbto karantino visoje Lietuvos Respublikoje teritorijoje, siūlėme atsisiųsti mobiliąją aplikaciją ir dalyvauti konkurse.

**Projektinė veikla.** VšĮ Visagino edukacijų centras įgyvendina 3 tarptautinius projektus: *Ready for Business/ReforB/LLI-143,*finansuojamas Interreg Latvijos ir Lietuvos bendradarbiavimo per sieną programos lėšomis. Projektas *Sveikas gyvenimas- pirmieji žingsniai ties laiminga ateitimi“,* finansuojamas Interreg Latvijos ir Lietuvos bendradarbiavimo per sieną programos lėšomis. *Tarptautinės savanorystės projektas „Laikas keistis“,* finansuojamas Europos solidarumo korpuso lėšomis. Projekte numatyta 2 tarptautiniai savanoriai turi atlikti savanorystės veiklas VšĮ Visagino edukacijų centre 15 mėn. Bendra projekto dotacijos suma 8490,90 Eur.

**Parengti ir pateikti finansavimui projektai.** Parengtas ir pateiktas projektas Sporto rėmimo fondui „Biliardo įrangos įsigijimas ir būrelio įsteigimas“. Bendra projekto suma – 15000 Eur. Visagino savivaldybės taryba 2020 m. gruodžio męn. vykusiame savivaldybės tarybos posėdyje pritarė projekto kofinansavimui (1500 Eur). Šiuo metu projektas yra vertinamas.

**Puoselėjama ugdymo ir ugdymosi aplinka, ugdytiniai mokosi saugioje ir sveikoje, jaukioje** aplinkoje. Stiprinama ir atnaujinama materialinė bazė, 2020 m. buvo nupirkta 2 stacionarūs kompiuteriai ir spausdintuvas.Kuriant VšĮ Visagino edukacijų centro įvaizdį buvo nupirkta paslauga įstaigos reklaminei iškabai pagaminti (paruošimo darbai, gamyba ir montavimas). Taip pat yra nupirkta paslauga įstaigos tinklapio sukūrimui.

SUDERINTA:

VšĮ Visagino edukacijų centro

Darbo tarybos 2021 m. vasario 17 d.

posėdžio nutarimu (protokolas Nr. 2)